ประธานสภาผู้แทนราษฎร มั่นใจ พิจารณาร่างพระราชบัญญัติโอนงบประมาณแล้วเสร็จวันนี้ เชื่อว่าควบคุมเวลาได้
ประธานสภาผู้แทนราษฎร มั่นใจ พิจารณาร่างพระราชบัญญัติโอนงบประมาณแล้วเสร็จวันนี้ เชื่อว่าควบคุมเวลาได้นายชวน หลีกภัย ประธานสภาผู้แทนราษฎร กล่าวถึงการประชุมสภาผู้แทนราษฎร เพื่อพิจารณาร่างพระราชบัญญัติโอนงบประมาณรายจ่าย พ.ศ.... ในวันนี้ (4 มิ.ย.) ว่าเป็นวาระพิเศษ ซึ่งผู้ควบคุมเสียงของทั้งสองฝ่ายได้หารือกันเบื้องต้นและแจ้งให้ตนเองทราบเมื่อวานนี้ว่าจะกำหนดกรอบเวลาอภิปราย 10 ชั่วโมง แบ่งเป็น ฝ่ายค้าน 6 ชั่วโมง ส่วนฝ่ายรัฐบาล และ ส.ส.พรรคร่วมรัฐบาล 4 ชั่วโมง ก็เป็นไปได้ที่จะพิจารณาแล้วเสร็จภายในวันนี้ เพราะต้องมีการตั้งคณะกรรมาธิการวิสามัญ เพราะหากมีแปรญัตติเลยจะทำให้ยืดเยื้อ จึงให้ทั้งสองฝ่ายตกลงกันเพื่อให้การประท้วงลดน้อยลง พร้อมเห็นว่า ร่างพระราชบัญญัติโอนงบประมาณมีรายละเอียดว่างานของกระทรวงใดถูกตัดไปอย่างไร และกระทบต่อประชาชนในพื้นที่อย่างไร อาจจะมีการหยิบยกเรื่องนี้ขึ้นมาพูดกันมาก หากพิจารณาไม่ทันในวันนี้ จะมีการขยายเวลาการพิจารณาหรือไม่นั้นก็ต้องรอดู แต่เชื่อว่า จะบริหารเวลากันได้และการควบคุมเสียงก็เป็นไปตามข้อบังคับนายชวน ยังกล่าวว่า หากพิจารณาร่างพระราชบัญญัติโอนงบประมาณเสร็จในวันนี้ ก็จะพิจารณาตั้งคณะกรรมาธิการวิสามัญให้เป็นไปตามเวลาที่มีการตกลงกันไว้ แต่จะกี่คนนั้นต้องรอดูการเสนออีกครั้ง ส่วนที่นายอุตตม สาวนายก รัฐมนตรีว่าการกระทรวงการคลัง ได้รับการแต่งตั้งเป็นกรรมาธิการวิสามัญ จะส่งผลอะไรหรือไม่ หลังเกิดความขัดแย้งในพรรคนั้น เรื่องนี้คงต้องถามพรรคการเมือง